Karácsond Községi Önkormányzat Képviselő-testületének
14/2014. (XII. 19.) önkormányzati rendelete 
a szociális tűzifa juttatásról

Karácsond Községi Önkormányzat Képviselő-testülete Alaptörvény 32. cikk (2) bekezdésében meghatározott feladatkörében eljárva, a települési önkormányzatok szociális célú tűzifavásárláshoz kapcsolódó kiegészítő támogatásáról szóló 46/2014. (IX. 25.) BM rendelet végrehajtására a következőket rendeli el: 

1. §

A települési önkormányzatok szociális célú tűzifavásárláshoz kapcsolódó kiegészítő támogatásáról szóló 46/2014. (IX. 25.) BM rendelet alapján a központi költségvetés a helyi önkormányzatok szociális célú tűzifavásárláshoz kapcsolódó kiegészítő támogatásként 50 erdei m3 mértékű keménylombos tűzifa támogatást biztosított Karácsond Községi Önkormányzat számára. 

2. §

(1) Az önkormányzat 0,5 erdei m3 tűzifát biztosít 
1. a szociális igazgatásról és szociális ellátásokról szóló 1993. évi III. törvény szerinti 
aa) aktív korúak ellátására,
bb) időskorúak járadékára,
cc) adósságkezelési támogatáshoz kapcsolódó adósságcsökkentési támogatásra,
ad) lakásfenntartási támogatásra jogosultak számára.
1. a gyermekek védelméről és a gyámügyi igazgatásról szóló 1997. évi XXXI.
törvényben szabályozottan halmozottan hátrányos helyzetű gyermeket nevelő család számára.
(2) Az önkormányzat 0,5 erdei m3 tűzifát biztosít jövedelem határtól függetlenül 
1. a tartósan beteg gyermeket nevelő családok számára,
1. a 3 vagy több gyermeket nevelő családok számára,
1.  a tartósan súlyos beteg, valamint fogyatékos személyek és 
1. mindazon kérelmezők számára, akik létfenntartása, megélhetése veszélyeztetve van.
(3) A kérelmek elbírálásánál előnybe kell részesíteni a 2. § (1) bekezdésben meghatározott igénylőket. 
(4) Ugyanazon lakóingatlanon élők esetén csak egy jogcímen vehető igénybe támogatás, függetlenül az ott élő személyek és háztartások számától. 

3. §

(1) Nem jogosult szociális célú tűzifa támogatásra – függetlenül a 2. §-ban meghatározott feltétel teljesülésétől, az a személy, család, aki olyan ingatlanban lakik, amely tűzifával nem fűthető. 
(2) Nem nyújtható támogatás az üresen álló, nem lakott ingatlanra, amelyben életvitelszerűen senki nem él. 
(3) A támogatás forrása a központi költségvetésből az önkormányzat számára megállapított 960.120 Ft összegű támogatás és 50.000 Ft összegű önkormányzati saját forrás, továbbá a helyközi és helyi szállítási költség. A forrás felhasználását követően a kérelmeket – a rendeletben meghatározott feltételnek való megfelelőségtől és határidőtől függetlenül – el kell utasítani. 

4. §

(1)	A támogatás megállapítása iránti eljárás az e rendelet 1. melléklete szerinti kérelemre indul.
(2)	A 2. §. (2) bekezdésben meghatározott kérelmezők esetén a kérelemhez mellékelni kell a jogosultságot igazoló okiratot. 
(3)	A kérelmeket 2015. január 12–ig lehet a Karácsondi Polgármesteri Hivatalban benyújtani.
(4)	A kérelmek elbírálásáról 2015. január 30-ig Karácsond Községi Önkormányzat Szociális Bizottsága határozattal dönt.
(5)	A Szociális Bizottság döntését követően 2015. február 15-ig a polgármester gondoskodik a tűzifa kiszállításáról. 
(6)	A tűzifa átvételét a jogosult a rendelet mellékletét képző átvételi elismervény aláírásával igazolja. 

5. §

(1)	A támogatás igénybevételének jogosságát, valamint a tűzifa felhasználását a polgármesteri hivatal ellenőrzi. 
(2)	Amennyiben az ellenőrzés megállapítása szerint a kérelemben valótlan adat szerepel, vagy a kérelmező által lakott ingatlan tűzifával nem fűthető, a kérelmező a tűzifa költsége és a szállítás költsége összegét köteles az önkormányzat számlájára befizetni.
(3) Amennyiben az ellenőrzés alkalmával megállapítást nyer, hogy a támogatásként megítélt tűzifát a kérelmező nem lakóingatlanának fűtésére használja fel, vagy eladja, a tűzifa értékét, valamint szállítási költségének háromszorosát köteles az önkormányzat számlájára befizetni.

6. §

(1) A rendelet 2014. december 20-án lép hatályba. Egyidejűleg hatályát veszti a 20/2013. (XI. 27.) önkormányzati rendelet. 
(2) Kihirdetése a Karácsondi Polgármesteri Hivatal hirdetőtábláján történő kifüggesztéssel történik, melyről a jegyző gondoskodik. 

Karácsond, 2014. december 18.


Földi Csaba 								Forgó Istvánné
polgármester								jegyző

Kihirdetve: 2014. december 19.


Forgó Istvánné jegyző
1. melléklet 
a szociális tűzifa juttatásról szóló 14/2014. (XII. 19.) önkormányzati rendelethez


Kérelem szociális tűzifa igénylésére


Név:...............................................................................................................................................
Anyja neve:...................................................................................................................................
Születési hely:......................................................idő:...................................................................
Lakóhely:........................település.......................................................közterület............házszám
1/ A szociális igazgatásról és szociális ellátásokról szóló 1993. évi III. törvény szerint jogosult vagyok 
a) aktív korúak ellátására,
b) időskorúak járadékára,
c) adósságkezelési támogatáshoz kapcsolódó adósságcsökkentési támogatásra,
d) lakásfenntartási támogatásra.
2/ Családunk a gyermekek védelméről és a gyámügyi igazgatásról szóló 1997. évi XXXI. törvényben szabályozottan halmozottan hátrányos helyzetű gyermeket nevelő családnak minősül.
3/ Kérelmemet a következőkre alapozom: 
a) tartósan beteg gyermeket nevelek,
b) 3 vagy több gyermeket nevelek,
c) tartósan súlyos betegnek, vagy fogyatékosnak minősülök,
d) létfenntartásom veszélyeztetve van a következő indokok alapján:
   ………………………………………………………………………………………………..
   ………………………………………………………………………………………………..
(a kívánt rész aláhúzandó, 3/ a), b), c), d) pont esetén a kérelem mellé a szükséges igazolás is benyújtandó) 



Kelt: .............................................................




								........................................................
									kérelmező aláírása








2. melléklet
a szociális tűzifa juttatásról szóló 14/2014. (XII. 19.) önkormányzati rendelethez


Átvételi elismervény


……………………………………………………….(név) Karácsond,…………………..utca ………. szám alatti lakos aláírásommal elismerem, hogy a mai napon a Karácsond Községi Önkormányzat Képviselő-testülete szociális tűzifa juttatásról szóló 14/2014. (XII.19.) számú rendelete alapján természetbeni juttatásként megállapított 0,5 erdei m3 mennyiségű tűzifát átvettem.
Nyilatkozom, hogy a szociális tűzifa juttatásról szóló 14/2014. (XII.19.) rendelet 1 példányát átvettem és tartalmát megismertem.

Karácsond, 2015. …………………………. hó ……. nap 





 	………………………………. 		…………………………………… 
 		átadó 						átvevő 

